अत्यंतनूतन युग
अत्यंतनूतन (Pleisctocene epoch, प्लाइस्टोसीन​) पृथ्वी के भूवैज्ञानिक इतिहास में एक भूवैज्ञानिक युग था जो आज से लगभग २५.८८ लाख वर्ष पहले शुरू हुआ और आज से ११,७०० वर्ष पहले समाप्त हुआ। यह चतुर्थ कल्प (Quarternary) का पहला युग था जो स्वयं नूतनजीवी महाकल्प (Cenozoic) का वर्तमान भूवैज्ञानिक कल्प है। इस युग में विश्व के के बहुत विस्तृत क्षेत्रों पर बार-बार हिमानियाँ (ग्लेशियर) फैलने से हिमयुग आये। अत्यंतनूतन युग से पहले अतिनूतन युग (Pliocene, प्लायोसीन) था और उसके बाद नूतनतम युग (Holocene, होलोसीन) आरम्भ हुआ, जो आज तक जारी है।